CELEX: 32015R1758
Language: et
Date: 2015-09-28 00:00:00
Title: Komisjoni rakendusmäärus (EL) 2015/1758, 28. september 2015, millega kiidetakse heaks olemasoleva toimeaine folpeedi kasutamine tooteliikidesse 7 ja 9 kuuluvates biotsiidides (EMPs kohaldatav tekst)

2.10.2015   
            
            
               ET
            
            
               Euroopa Liidu Teataja
            
            
               L 257/15
            
         KOMISJONI RAKENDUSMÄÄRUS (EL) 2015/1758,
   28. september 2015,
   millega kiidetakse heaks olemasoleva toimeaine folpeedi kasutamine tooteliikidesse 7 ja 9 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud nimekiri olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks.
            
         
               (2)
            
            
               Sellesse loetellu on kantud ka folpeet.
            
         
               (3)
            
            
               Folpeeti on Euroopa Parlamendi ja nõukogu direktiivi 98/8/EÜ (3) artikli 16 lõike 2 kohaselt hinnatud seoses selle kasutamisega kõnealuse direktiivi V lisas määratletud tooteliiki 7 kuuluvates pinnakonservantides ja tooteliiki 9 kuuluvates kiu-, naha-, kummi- ja polümeermaterjalide konservantides; nimetatud tooteliigid vastavad määruse (EL) nr 528/2012 V lisas määratletud tooteliikidele 7 ja 9.
            
         
               (4)
            
            
               Referentliikmesriigiks määratud Itaalia esitas juunis 2011 kooskõlas komisjoni määruse (EÜ) nr 1451/2007 (4) artikli 14 lõigetega 4 ja 6 komisjonile pädeva asutuse hindamisaruanded ja soovitused.
            
         
               (5)
            
            
               Euroopa Kemikaaliamet koostas 17. juunil 2014 kooskõlas komisjoni delegeeritud määruse (EL) nr 1062/2014 artikli 7 lõike 1 punktiga b biotsiidikomitees oma arvamused, võttes arvesse hindava pädeva asutuse järeldusi.
            
         
               (6)
            
            
               Kõnealustest arvamustest selgub, et tooteliiki 7 või 9 kuuluvate toodetena kasutatavad biotsiidid, mis sisaldavad folpeeti, on eeldatavalt vastavuses direktiivi 98/8/EÜ artiklis 5 sätestatud nõuetega, kui on täidetud nende kasutust käsitlevad teatavad tingimused.
            
         
               (7)
            
            
               Seepärast on asjakohane kiita heaks folpeedi kasutamine tooteliikidesse 7 ja 9 kuuluvates biotsiidides, kui on täidetud lisas sätestatud konkreetsed tingimused.
            
         
               (8)
            
            
               Kuna folpeet vastab Euroopa Parlamendi ja nõukogu määruse (EÜ) nr 1272/2008 (5) I lisas sätestatud kriteeriumidele, mille alusel see aine klassifitseeritakse naha sensibilisaatorina 1. ohukategooriasse, tuleb folpeediga töödeldud või folpeeti sisaldavad töödeldud tooted turule laskmisel vastavalt märgistada.
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (10)
            
            
               Käesoleva määrusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine folpeedi kasutamine tooteliikidesse 7 ja 9 kuuluvates biotsiidides vastavalt käesolevas lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (5)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Folpeet
               
               
                  IUPACi nimetus:
                  
                     N-(triklorometüültio)ftaalimiid
                  EÜ nr: 205-088-6
                  CASi nr: 133-07-3
               
               
                  940 g/kg
               
               
                  1. oktoober 2016
               
               
                  30. september 2026
               
               
                  7
               
               
                  Toodete hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmistel tingimustel:
                  
                              1)
                           
                           
                              tööstusliku kasutaja jaoks kehtestatakse ohutu kasutamise kord ja asjakohased korralduslikud meetmed. Kui kokkupuute määra ei ole võimalik muul viisil vastuvõetava tasemeni vähendada, kasutatakse biotsiidide käitlemisel sobivaid isikukaitsevahendeid;
                           
                        
                              2)
                           
                           
                              pinnasele avalduvast riskist tulenevalt esitatakse toodete märgisel ja ohutuskaardil, kui see lisatakse, teave selle kohta, et asjaomast konservanti sisaldava segu pintsliga pealekandmisel välistingimustes tuleb pinnase kaitseks võtta vajalikud meetmed, millega hoitakse ära kaod ja minimeeritakse heite sattumine keskkonda, välja arvatud juhul, kui tõendatakse, et riske saab vastuvõetava tasemeni vähendada muul viisil;
                           
                        
                              3)
                           
                           
                              pinnasele avalduvast riskist tulenevalt ei lubata biotsiide kasutada konservandina segus, mis on ette nähtud välistingimustes pihustamise teel pealekandmiseks, välja arvatud juhul, kui tõendatakse, et riske on võimalik vähendada vastuvõetava tasemeni.
                           
                        Töödeldud toodete turule laskmisel kohaldatakse järgmist tingimust:
                  folpeediga töödeldud või folpeeti sisaldavate töödeldud toodete turule laskmise eest vastutav isik tagab, et sellise töödeldud toote märgis sisaldab määruse (EL) nr 528/2012 artikli 58 lõike 3 teises lõigus loetletud teavet.
               
            
                  9
               
               
                  Toodete hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmisel tingimusel:
                  tööstusliku kasutaja jaoks kehtestatakse ohutu kasutamise kord ja asjakohased korralduslikud meetmed. Kui kokkupuute määra ei ole võimalik muul viisil vastuvõetava tasemeni vähendada, kasutatakse biotsiidide käitlemisel sobivaid isikukaitsevahendeid.
                  Töödeldud toodete turule laskmisel kohaldatakse järgmist tingimust:
                  folpeediga töödeldud või folpeeti sisaldavate töödeldud toodete turule laskmise eest vastutav isik tagab, et sellise töödeldud toote märgis sisaldab määruse (EL) nr 528/2012 artikli 58 lõike 3 teises lõigus loetletud teavet.
               
            
         (1)  Selles veerus on märgitud minimaalne puhtusaste, mille juures hinnati toimeainet vastavalt direktiivi 98/8/EÜ artikli 16 lõikele 2. Turule lastud tootes sisalduva toimeaine puhtusaste võib olla sama või erinev, kui on tõendatud, et selline puhtusaste on tehniliselt samaväärne puhtusastmega, mille juures toimeainet hinnati.